Publication: Magyar Közlöny
Issue: MK-2004-63 (Year: 2004, Number: 63)
Era: 2004-2010
Section: 2002, 116, 118—120., 35/2002. (VII. 19.) AB határozat,
Paragraph Index: 421

(3) bekezdésében biztosított védelemhez való jog a terhelt és a védõ jogaiban ölt testet. A terheltnek joga van ahhoz, hogy saját magát megvédje, és ahhoz is, hogy választása szerinti védõt vegyen igénybe. A védelemhez való jog alkotmányos megítélése csakis a terhelt és a védõ jogainak együttes szemlélete alapján lehetséges. A védõ a büntetõeljárás önálló személye, jogai nem átruházott jogok, ha- 2004/63. szám nem a büntetõeljárás alá vont személy objektív érdekét szolgáló, de önálló eljárási jogosítványok. Az Alkotmánybíróság már korábban is kiemelte az ügyvédi foglalkozás beágyazottságát az igazságszolgáltatás, valamint az eljárásjogok rendszerébe, továbbá az ügyvédi tevékenység szabályozásának közjogi vonatkozásait [22/1994. (IV. 16.) AB határozat, ABH 1994, 127, 130.]. Ebbõl a sajátos és önálló jogállásból is következik meghatározott körben a kötelezõ védelem, továbbá az, hogy a védõ jogosítványai bizonyos esetekben tágabbak lehetnek a terhelténél. (ABH 1998, 91, 93.) A védelemhez való jog a terhelt számára kiemelkedõen fontos, de nem korlátozhatatlan alapjog; az Alkotmány nem biztosít jogot bármilyen védekezési eszköz alkalmazásához. Az e jogot korlátozó rendelkezések alkotmányosságát az Alkotmánybíróság az Alkotmány 8. § (1)—(2) bekezdése keretében kialakított általános alapjogi, ún. szükségesség-arányosság teszt [legutóbb: 41/2003. (VII. 2. ) AB határozat, ABK 2003. június—július 441, 445—446.] alapján ítéli meg. A védelemhez való jog személyesen történõ gyakorlása részben a terhelt kihallgatása keretében, részben az egyes eljárási cselekményekhez kapcsolódó joggyakorláson keresztül történhet. Egyik a másikat nem zárja ki: a kihallgatáskor a tisztességes eljárás fontos elemét jelentõ „hallgatáshoz való jog” érvényesítése nem akadálya az egyéb jelenléti, megismerési, észrevételezési és indítványozási jog

Source: https://magyarkozlony.hu/hivatalos-lapok/dd75abc2bf310f10a1f4acf889217f96ab69f274/dokumentumok/19694ceba3017464234490e5e9b1e502a58c3ad6/letoltes